Folketing
2010-04-09

Det har vi selvsagt ikke noget ønske om. Jeg synes, det er underligt, at man holder dem ude, der gerne vil være med, altså SF. Jeg må da sige, at det igen er en måde til at vise, at man er udemokratisk i den måde, som Danmark fører krig på i Afghanistan. Må jeg så ikke bare bede hr. Helge Adam Møller om lige at læse vores forslag. Hvor står det i vores forslag, at vi bare ønsker Taleban tilbage? Vores forslag ligger i virkeligheden i forlængelse af hr. Helge Adam Møllers partifælle udenrigsministerens udsagn om, at der skal gang i en afghansk styret proces med fred og forsoning. Det er sådan set det, vi prøver at udfolde i vores beslutningsforslag. Forskellen er så, at der er nogle, der synes, at krigen bare skal fortsætte, mens vi siger, at vi allerede nu skal prøve at ændre kurs med større vægt på fred og forsoning, herunder at etablere en international fredsbevarende styrke, der kan sørge for, at de ekstremistiske talebankræfter ikke kan komme til magten igen. Jeg vil bede hr. Helge Adam Møller om lige at læse forslaget, inden vi får den sædvanlige retorik.